ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, এবারের বাজেটে প্রধানমন্ত্রীর “ন্যূনতম সরকার, সর্বাধিক প্রশাসন” – এর দৃষ্টিভঙ্গী প্রতিফলিত হয়েছে
নয়াদিল্লি, ০৫ ফেব্রুয়ারি, ২০২১
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং বলেছেন, ২০২১-২২ এর সাধারণ বাজেটে প্রধানমন্ত্রী শ্রী নরেন্দ্র মোদীর “ন্যূনতম সরকার, সর্বাধিক প্রশাসন” – এর দৃষ্টিভঙ্গী প্রতিফলিত হয়েছে। তিনি আজ সংবাদ মাধ্যমের সঙ্গে এক আলাপচারিতায় জানান, বাজেটের ৬টি স্তম্ভের মধ্যে অন্যতম হ’ল ‘ন্যূনতম সরকার, সর্বাধিক প্রশাসন’। বিগত কয়েক বছরে ন্যায় বিচার ব্যবস্থায় একাধিক সংস্কার-সাধন করা হয়েছে। তিনি বলেন, সহজে ব্যবসা পরিচালন ক্ষেত্রে একাধিক পদক্ষেপ গ্রহণ করেছে সরকার। এমনকি, এবারের বাজেটে বেসরকারি বিনিয়োগকারীদের বিনিয়োগের ক্ষেত্রে সমস্যা সমাধানে সুযোগ-সুবিধা প্রদানের প্রস্তাব দেওয়া হয়েছে।
কর্মীবর্গ ও প্রশিক্ষণ দপ্তর এবং প্রশাসনিক সংস্কার ও গণঅভিযোগ দপ্তরের বিগত ৬-৭ বছরের উল্লেখযোগ্য সাফল্যের কথা স্মরণ করিয়ে দিয়ে শ্রী সিং জানান, দেশে সরকার পরিচালন এবং সিদ্ধান্ত গ্রহণের ক্ষেত্রে কার্যকরি পদক্ষেপ গ্রহণ করা হয়েছে। দেশের অর্থনীতিকে চাঙ্গা করে তুলতে সরকার যথেষ্ট পদক্ষেপ গ্রহণ করেছে বলে তিনি জানান। তিনি আরও বলেন, ডিজিটাল ব্যবস্থাপনার মাধ্যমে প্রত্যেক সরকারি কর্মচারীর দক্ষতা উন্নয়নে ‘মিশন কর্মযোগী’র মতো পদক্ষেপ গ্রহণ করা হয়েছে। এমনকি, আর্থ-সামাজিক নির্বিশেষে প্রত্যেক চাকরি প্রার্থী চাকরি প্রদানের ক্ষেত্রে সাধারণ যোগ্যতা পরীক্ষা  পরিচালনের জন্য ন্যাশনাল রিক্রুটমেন্ট এজেন্সি  গঠন করা হয়েছে বলেও তিনি জানান।
প্রধানমন্ত্রীরদপ্তর
শেখ সুলতান বিন জায়েদ আল নাহিয়ানের মৃত্যুতে প্রধানমন্ত্রীর শোক
নয়াদিল্লি, ১৯ নভেম্বর, ২০১৯
সংযুক্ত আরব আমীরশাহীর প্রেসিডেন্ট শেখ সুলতান বিওন জায়েদ আল নাহিয়ানের মৃত্যুতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। প্রেসিডেন্টে স্ত্রী শেখ খালিফা বিন জায়েদ আল নাহিয়ানের কাছে প্রেরিত এক শোকবার্তায় প্রধানমন্ত্রী বলেছেন, এই শোকের মুহূর্তে আল নাহিয়ান পরিবারের সকল সদস্য এবং সংযুক্ত আরব আমীরশাহীর জনগণের পাশে থেকে প্রেসিডেন্টের আত্মার শান্তি কামনা করছেন।
SSS/SB
(Visitor Counter : 67
রেলমন্ত্রক
রেলে মহিলা সুরক্ষা বাহিনী
নয়াদিল্লি, ২৭ নভেম্বর, ২০১৯
বর্তমানে ভারতীয় রেলের মহিলা সুরক্ষা বাহিনীতে ২ হাজার ৩০০ জন সদস্য রয়েছেন। সরকার রেলে মহিলা সুরক্ষা বাহিনীর সদস্য সংখ্যা বাড়ানোর উদ্যোগ নিয়েছে। কন্সটেবল পদে ৪ হাজার ৮ জন এবং সাব-ইন্সপেক্টর পদে ২৯৮ জন মহিলা বর্তমানে প্রশিক্ষণরত অবস্থায় রয়েছেন।
রেল চত্বরে অথবা চলন্ত ট্রেনে অপরাধ দমন, মামলা নথিভুক্তকরণ ও তার তদন্ত এবং আইন-শৃঙ্খলা রক্ষা করার দায়িত্ব রাজ্য সরকারের। এই কাজ করে থাকে জিআরপি এবং জেলা পুলিশ। যদিও রেল সুরক্ষা বাহিনী জিআরপি-কে এই কাজের জন্য সাহায্য করে থাকে। এর পাশাপাশি, জিআরপি এবং রেলের মহিলা সুরক্ষা বাহিনী মহিলা যাত্রীদের সুরক্ষার কাজ করে থাকে। এর জন্য বিশেষ প্রশিক্ষণ বাহিনী ‘রক্ষক দল’ তৈরি করা হয়েছে। এই ‘রক্ষক দলে’ প্রতিদিন ১৫০টি ট্রেনে ৩৪৪ জন মহিলা সুরক্ষা বাহিনীর কর্মী কাজ করে থাকেন।
লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় রেল, বাণিজ্য ও শিল্প মন্ত্রী শ্রী পীযূষ গোয়েল।
CG/SS/SB
(Visitor Counter : 35
অর্থমন্ত্রক
এলটিসি-তে উৎসাহদান এবং এর সুবিধাগুলি সম্পর্কে ভুল ব্যাখ্যার জন্য অর্থ মন্ত্রকের বিবৃতি
নয়াদিল্লি, ১৩ অক্টোবর, ২০২০
ইকনমিক টাইমস মার্কেটস -এ এক প্রতিবেদন প্রকাশ করে বলা হয়েছে সরকারি কর্মচারীদের জন্য এলটিসি ভাউচার কর্মসূচিটি আকর্ষণীয় নাও হতে পারে। দুর্ভাগ্যক্রমে যে অংশটির ওপর নির্ভর করে এলটিসি সম্পর্কে ভুল ব্যাখ্যা দেওয়া হয়েছে, তা ইকনমিক টাইমস মার্কেটস সুস্পষ্টভাবে উপলব্ধি না করতে পেরেই প্রকাশ করেছে। এর ফলে, এলটিসি সম্পর্কিত বিষয়গুলি বোঝার ক্ষেত্রে একটি গুরুতর ত্রুটি হয়েছে। ওই প্রতিবেদনে অনুমান করে বলা হয়েছে, ছুটিতে ভ্রমণে যাওয়ার ক্ষেত্রে প্রাপ্ত অর্থ ভ্রমণ না করে আয়কর মিটিয়ে সংশ্লিষ্ট কর্মী নিজের কাছে রাখতে পারেন। প্রকাশিত ওই প্রতিবেদনে আরও দাবি করা হয়েছে, এলটিসি-বাবদ প্রাপ্ত অর্থ ভ্রমণে না গিয়ে নিজের কাছে রেখে তার ওপর কর প্রদান করা ভালো। এ সম্পর্কে মন্ত্রকের পক্ষ থেকে সুস্পষ্টভাবে বলা হয়েছে, সরকারি এলটিসি কর্পোরেট খাতের তুলনায় সম্পূর্ণ ভিন্ন। তাই, যে কর্মচারী এলটিসি নেবেন, সেই অর্থও যদি তিনি ভ্রমণ খাতে খরচ করতে ব্যর্থ হন, তবে, সমপরিমাণ অর্থ তাঁর বেতন থেকে কেটে নেওয়া হবে। এমনকি, শৃঙ্খলা ভঙ্গের দায়ে সংশ্লিষ্ট কর্মচারীর বিরুদ্ধে পদক্ষেপ নেওয়া হতে পারে। কিন্তু কোনও ক্ষেত্রেই এলটিসি-বাবদ প্রদেয় অর্থ নিজের কাছে রাখার এবং তাতে কর দেওয়ার কোনও বিকল্প সংস্থান নেই। সরকারি ব্যবস্থার আওতায় কর্মচারীরা কেবল দুটি পছন্দের বিষয় স্থির করতে পারেন। এগুলি হল – ভ্রমণ ও হোটেলে থাকা-খাওয়া প্রভৃতি খাতে খরচ তথা দ্বিতীয়টি হল, এলটিসি-বাবদ প্রাপ্ত অর্থ ভ্রমণে গিয়ে না থাকলে নির্দিষ্ট তারিখের মধ্যে জমা করা। তবে, কর্মচারীদের এখন এলটিসি-বাবদ প্রাপ্য অর্থ ভ্রমণ ব্যতীত অন্য খাতে ব্যয় করার একটি তৃতীয় বিকল্প দেওয়া হয়েছে। বর্তমান কোভিড পরিস্থিতির বিষয়টিকে বিবেচনায় রেখে ভ্রমণ ঝঁকিপূর্ণ হতে পারে বলে এই সিদ্ধান্ত।
ওই প্রতিবেদনে আরও অনুমান করা হয়েছে যে, সংশ্লিষ্ট কর্মী নিজের অর্থ থেকে কোনও সামগ্রী ক্রয় করলে এবং কেবল এলটিসি খাতেই খরচ করলে জিএসটি দেবেন, অন্যথায় তাঁরা জিএসটি দেবেন না। তবে, প্রত্যেকেই তাঁদের কেনাকাটার ক্ষেত্রে জিএসটি মিটিয়ে থাকেন যদি কেনাকাটায় কোনও অসাধু পন্থা বা ব্ল্যাক বিল অবলম্বন করা না হয়। ইকনমিক টাইমস মার্কেটস-এ প্রকাশিত প্রতিবেদনে এলটিসি সম্পর্কে কর্মীদের অনুৎসাহিত করা হয়েছে।
আশ্চর্যের বিষয় হল, ওই প্রতিবেদনে স্বীকার করা হয়েছে যে লকডাউনের কারণে কেন্দ্রীয় সরকারি কর্মীরা সাশ্রয়ের দিক থেকে কম ক্ষতিগ্রস্ত হয়েছেন। এমনকি, তাঁদের বেতন নষ্ট হয়নি। এই কারণে তাঁরা পছন্দসই জিনিসপত্র বা পরিষেবাগুলিতে খরচ বাড়াতে এবং এলটিসি-বাবদ প্রাপ্ত অর্থ কার্যকরভাবে পছন্দসই জিনিস কেনার ক্ষেত্রে কম খরচ করার ব্যাপারে আগ্রহ দেখিয়েছেন। এর ফলে, সংশ্লিষ্ট কর্মচারী এলটিসি-বাবদ প্রাপ্ত অর্থ খরচ কম করে তা বেশি সাশ্রয় করেছেন যাতে খরচের ওপর কর হার কম রাখা যায়। তাই কর্পোরেট ক্ষেত্রের পন্থাপদ্ধতির ওপর ভিত্তি করে সরকারি নিয়ম-নীতিগুলির ব্যাপারে অনুমান কখনই বাস্তবে পর্যবসিত হয় না।
CG/BD/DM
(Visitor Counter : 118
বিজ্ঞানওপ্রযুক্তিমন্ত্রক
স্বাস্থ্য পরিষেবা ক্ষেত্রে সরবরাহ-শৃঙ্খলের এক ওয়েব ভিত্তিক রিয়েল টাইম আপৎকালীন তথ্য ব্যবস্থা আরোগ্যপথ - এর সূচনা
নয়াদিল্লি, ১৩ জুন, ২০২০
আপৎকালীন স্বাস্থ্য পরিষেবা সংক্রান্ত বিষয়গুলির রিয়েল টাইম বা তাৎক্ষণিক পরিষেবা প্রদানের উদ্দেশ্যে সিএসআইআর – এর উদ্যোগে জাতীয় স্তরে স্বাস্থ্য পরিষেবা সরবরাহ-শৃঙ্খল পোর্টালের সূচনা হয়েছে। আরোগ্যপথ নামে এই পোর্টাল  - এর গতকাল সূচনা হয়। এই তাৎক্ষণিক তথ্য পরিষেবা প্রদানকারী এই পোর্টালটিতে কোভিড-১৯ মহামারীর প্রেক্ষিতে উদ্ভূত বর্তমান সঙ্কটের সময় উৎপাদক, সরবরাহকারী এবং গ্রাহকদের প্রয়োজনীয় তথ্য পাওয়া যাবে । উল্লেখ করা যেতে পারে, এই মহামারীর দরুণ আপৎকালীন স্বাস্থ্য পরিষেবা সরবরাহ-শৃঙ্খলে বিভিন্ন বাধা-বিপত্তি দেখা দেয়। এই প্রেক্ষিতে সংশ্লিষ্ট সবপক্ষকে সময় মতো আপৎকালীন চিকিৎসা পরিষেবার সঙ্গে যুক্ত বিভিন্ন সামগ্রী পৌঁছে দেওয়ার ক্ষেত্রে এই পোর্টালটি গুরুত্বপূর্ণ ভূমিকা পালন করবে। তথ্য প্রদানকারী আরোগ্যপথ প্ল্যাটফর্ম তথ্য সরবরাহের ক্ষেত্রে এমন এক সুনিয়ন্ত্রিত ব্যবস্থা, যা আরোগ্যলাভের ক্ষেত্রে বিভিন্ন চ্যালেঞ্জ দূর করতে উপযোগী হবে।
সুসংবদ্ধ সরকারি এই প্ল্যাটফর্মটি স্বাস্থ্য পরিষেবা সংক্রান্ত গুরুত্বপূর্ণ সামগ্রীগুলির তথ্য যোগানের ক্ষেত্রে গ্রাহকদের কাছে উপযোগী হয়ে উঠবে। অধিকাংশ ক্ষেত্রেই দেখা গেছে, গ্রাহকরা জরুরি স্বাস্থ্য পরিষেবা পাওয়ার ক্ষেত্রে বিভিন্ন ধরনের সমস্যার সম্মুখীন হয়েছেন। এ ধরনের পরিষেবা প্রদানকারী সংস্থার সংখ্যা সীমিত হওয়ায় এবং গুণগতমানের চিকিৎসা পরিষেবার সুবিধা পাওয়ার ক্ষেত্রে অধিক সময় এবং সরবরাহকারীদের কাছে পর্যাপ্ত যোগানের অভাব থাকার দরুণ গ্রাহকদের সমস্যায় পড়তে হচ্ছে। এই পোর্টালটি উৎপাদক ও সরবরাহকারীদের আরও বেশি করে তাঁদের পণ্য পরিষেবা দিয়ে গ্রাহকদের কাছে পৌঁছে যেতে সাহায্য করবে। সেই সঙ্গে, চাহিদা ও যোগানের মধ্যে সম্ভাব্য ঘাটতি দূর করতেও কার্যকর ভূমিকা নেবে। একই সঙ্গে, উৎপাদক ও সরবরাহকারীদের স্বার্থে এই পোর্টালটি ব্যবসা সম্প্রসারণে সুযোগ করে দেবে। সুসংবদ্ধ এই ব্যবস্থার ফলে গুরুত্বপূর্ণ চিকিৎসা পরিষেবা সংক্রান্ত সামগ্রীগুলির পূর্ণ সদ্ব্যবহার না হওয়ার দরুণ সম্পদের অপচয় কমবে এবং উৎপাদনকারীরা চাহিদার বিষয়ে আগাম তথ্য পাবেন। যার ফলে, প্রয়োজন-সাপেক্ষে যোগান দেওয়ার বিষয়টি সুনিশ্চিত হবে।
সিএসআইআর – এর পক্ষ থেকে চালু করা আরোগ্যপথ পোর্টালটি আগামী বছরগুলিতে জাতীয় স্তরে স্বাস্থ্য পরিষেবা সংক্রান্ত প্রয়োজনীয় তথ্য সরবরাহের ক্ষেত্রে এক উপযুক্ত মঞ্চ হয়ে উঠবে। এমনকি, দেশের ভেতরে প্রত্যন্ত অঞ্চলেও রোগীর কাছে স্বাস্থ্য পরিষেবা পৌঁছে দেওয়া সম্ভব হবে।
কেন্দ্রীয় স্বাস্থ্য ও পরিবার কল্যাণ মন্ত্রকের অফিসার অন স্পেশাল ডিউটি শ্রী রাজেশ ভূষণ এই পোর্টালটির সূচনা করেন। এই উপলক্ষে সিএসআইআর – এর মহানির্দেশক ডঃ শেখর সি মান্ডে ক্ষুদ্র ও মাঝারি শিল্পোদ্যোগ মন্ত্রকের যুগ্মসচিব শ্রী সুধীর গর্গ প্রমুখ উপস্থিত ছিলেন। উল্লেখ করা যেতে পারে, এই পোর্টালটি নির্মাণে সহযোগিতা করেছে সর্বোদয়া ইনফোটেক।
(CG/BD/SB
প্রধানমন্ত্রীরদপ্তর
আজাদ হিন্দ বাহিনীর প্রাক্তন সেনানী ললিত রামজির প্রয়াণে প্রধানমন্ত্রীর শোক প্রকাশ
নতুনদিল্লি, ৯ই মে, ২০২১
প্রধানমন্ত্রী শ্রী নরেন্দ্র মোদী আজাদ হিন্দ বাহিনীর প্রাক্তন সেনানী শ্রী ললিত রামজির প্রয়াণে শোক প্রকাশ করেছেন।
এক ট্যুইট বার্তায় শ্রী মোদী বলেছেন, “আজাদ হিন্দ বাহিনীর প্রাক্তন সেনানী শ্রী ললিত রামজির মৃত্যু সংবাদে আমি ব্যথিত। ভারতের স্বাধীনতা আন্দোলনে তাঁর সাহসী উদ্যোগ ও অবদান চিরস্মরণীয় হয়ে থাকবে। তাঁর সঙ্গে আমার সাক্ষাতের কথা মনে পড়ছে। ভারতের ইতিহাসে তাঁর মত মহান ব্যক্তিত্বর ভূমিকা উল্লেখযোগ্য হয়ে থাকবে।“
(CG/CB/
রেলমন্ত্রক
লকডাউনের সময় দেশজুড়ে ১ হাজার টনেরও বেশী চিকিৎসা সামগ্রী পরিবহন করেছে রেল
নয়াদিল্লি, ১৯ এপ্রিল, ২০২০
কোভিড-১৯ এর পরিপ্রেক্ষিতে লকডাউন চলাকালে রেল অগ্রাধিকারের ভিত্তিতে দেশ জুড়ে চিকিৎসা সামগ্রী পরিবহন করেছে। ওষুধপত্র, মাস্ক, হাসপাতাল সরঞ্জাম এবং অন্যান্য চিকিৎসা সামগ্রী তারা বহন করে করোনা ভাইরাস সংক্রমণ রোধে সরকারের উদ্যোগে সামিল হয়েছে।
১৮ এপ্রিল পর্যন্ত ১হাজার ১৫০ টন চিকিৎসা সামগ্রী দেশের বিভিন্ন প্রান্তে তারা পৌঁছে দিয়েছে। বিভিন্ন জোনের মধ্যে সর্বাধিক পণ্য পরিবহণ করেছে উত্তর রেল। তাদের বহন করা পন্যের পরিমান প্রায় চারশো টন। তারপরেই আছে পশিচম রেল তারা বহন করেছে ৩২৯ টন পন্য।
(CG/SDG
পঞ্চায়েতিরাজমন্ত্রক
পঞ্চায়েতিরাজ প্রতিষ্ঠান গুলিকে শক্তিশালী করা
নতুন দিল্লি, ০৮ ডিসেম্বর, ২০২১
পঞ্চায়েতিরাজ প্রতিষ্ঠানগুলিকে ধারাবাহিকভাবে উন্নয়নের গতি বজায় রাখার লক্ষ্যে পঞ্চায়েতিরাজ মন্ত্রকের পক্ষ থেকে রাষ্ট্রীয় গ্রাম স্বরাজ অভিযান নামে একটি প্রকল্প ২০১৮-১৯ সাল থেকে শুরু করা হয়েছে। এর মাধ্যমে রাজ্য ও কেন্দ্রশাসিত অঞ্চল গুলিকে সক্ষমতা বৃদ্ধি, প্রশিক্ষণের পরিকাঠামো তৈরি এবং মানব সম্পদের সহায়তা করা থেকে শুরু করে গ্রাম পঞ্চায়েত গুলিতে গ্রাম সভা গুলির সম্প্রসারণ, ইন্টারনেট প্রটোকল ভিত্তিক দূর শিক্ষার সুবিধা প্রভৃতি ক্ষেত্রে আর্থিক সহায়তা প্রদান করা হচ্ছে। এছাড়াও, গ্রামীণ স্থানীয় সংস্থাগুলিকে শক্তিশালী করার জন্য পঞ্চায়েতিরাজ প্রতিষ্ঠান, আর্থিক এবং বিশ্লেষণ সেল, পঞ্চায়েত ভবন, পঞ্চায়েত গুলির ই-এনাবেলমেন্ট ব্যবস্থা, অর্থনৈতিক উন্নয়ন এবং আয় বৃদ্ধির জন্য প্রকল্পভিত্তিক গঠনে সহায়তা করা হচ্ছে।
রাষ্ট্রীয় গ্রাম স্বরাজ অভিযানের মাধ্যমে রাজ্যগুলিকে আর্থিক সুবিধা প্রদান করা হয়, জেলা গুলিকে নয়।
পঞ্চম অর্থ কমিশনের সুপারিশ অনুযায়ী গ্রামীণ স্থানীয় পরিচালন সংস্থা লোকাল বডিস,গুলির জন্য ২০২০-২১ আর্থিক বছরে ৬০,৭৫০ কোটি টাকা বরাদ্দ করা হয়েছে। এছাড়াও, ২০২১ থেকে ২০২৬ পর্যন্ত এই ৫ বছরে ২৮টি রাজ্যের ত্রিস্তর পঞ্চায়েতের জন্য ২,৩৬,৮০৫ কোটি টাকা বরাদ্দ করা হয়েছে। এর পাশাপাশি, অর্থ মন্ত্রকের পক্ষ থেকে ২০২০-২১ অর্থবছরে অতিরিক্ত আরও ৬০৭০৪.৫০ কোটি টাকা মঞ্জুর করা হয়েছে। অন্যদিকে, ২০২১-২২ অর্থবছরে বরাদ্দকৃত অর্থের পরিমাণ ২২৩২৭.৯০ কোটি টাকা।
আজ রাজ্যসভায় এক লিখিত প্রশ্নের জবাবে কেন্দ্রীয় পঞ্চায়েতিরাজ প্রতিমন্ত্রী শ্রী কপিল মোরেশ্বর পাতিল এই তথ্য জানিয়েছেন।
CG/ SB
(Visitor Counter : 90
স্বাস্থ্যওপরিবারকল্যাণমন্ত্রক
কোভিড-১৯- ভ্রান্ত তথ্য বনাম প্রকৃত সত্য
আইসিএমআর এবং সিডিএসসিও আধিকারিকদের উদ্ধৃতি দিয়ে কোভিড-১৯এর টিকার বিষয়ে একটি সংবাদ মাধ্যমের প্রকাশিত প্রতিবেদনটি অসত্য ও ভ্রান্ত
নয়াদিল্লি, ১৭ জানুয়ারি, ২০২৩
দ্য ইকোনমিক টাইমস সংবাদপত্রে সম্প্রতি প্রকাশিত এক প্রতিবেদনে বলা হয়েছে তথ্যের অধিকার সংক্রান্ত আইন বলে কোভিড-১৯ টিকার বেশ কিছু পার্শ্ব-প্রতিক্রিয়ার কথা ভারতীয় চিকিৎসা গবেষণা পরিষদ  এবং সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন স্বীকার করেছে। ওই প্রতিবেদনে উল্লেখ করা হয়েছে কোভিড-১৯এর টিকাগুলির বিষয়ে আইসিএমআর এবং সিডিএসসিও-র আধিকারিকরা বিভিন্ন পার্শ্ব প্রতিক্রিয়ার তথ্য সম্পর্কে জানতে পেরেছেন।
এই প্রতিবেদনটি অসত্য এবং ভুল তথ্যে ভরা। কেন্দ্রীয় স্বাস্থ্য ও পরিবার কল্যাণ মন্ত্রকের নীতি অনুসরণ করে আইসিএমআর কোভিড-১৯ টিকার সুবিধা এবং অসুবিধা সংক্রান্ত বিভিন্ন প্রশ্নের জবাব R/X/22/00075 নম্বর তথ্যের অধিকার সংক্রান্ত ফাইলে স্পষ্ট করে জানিয়েছে। এক্ষেত্রে আন্তর্জাতিক স্তরে বিভিন্ন বৈজ্ঞানিক পরীক্ষা-নিরীক্ষা সংক্রান্ত তথ্যকে প্রামাণ্য হিসেবে বিবেচনা করা হয়েছে। ওই প্রতিবেদনে আইসিএমআর, বিশ্ব স্বাস্থ্য সংস্থা, সেন্টার ফর ডিজিজ কন্ট্রোল এবং কেন্দ্রীয় স্বাস্থ্য ও পরিবার কল্যাণ মন্ত্রকের ওয়েবসাইটের বিভিন্ন লিঙ্কের উল্লেখ করেছে।
অন্যান্য টিকার মতোই যারা বিভিন্ন ধরনের কোভিড-১৯ টিকা নিয়েছেন তাদের হাল্কা কিছু উপসর্গ দেখা দিয়েছে। এর মধ্যে রয়েছে যেখানে ইঞ্জেকশন দেওয়া হয়েছে সেই জায়গাটি শক্ত হয়ে যাওয়া, সেখানে ব্যাথা করা, মাথা ব্যাথা, ক্লান্ত লাগা, শীত করা এবং গা-হাত-পায়ে ব্যাথা। খুব অল্প কয়েকটি ক্ষেত্রে টিকা নেওয়ার পর শারীরিক কিছু গুরুতর সমস্যা দেখা দিয়েছে।
বিশ্বজুড়ে কোভিড-১৯ টিকা নিয়ে যে পরীক্ষা-নিরীক্ষা চালানো হয়েছে তার থেকে এটি স্পষ্ট যে এই টিকা নেওয়ার ফলে কোভিডের কারণে মৃত্যুর মতো সমস্যার মোকাবিলা করা গেছে। কোভিড সংক্রমিতদের হাসপাতালে যেতে হচ্ছেনা। টিকা নেওয়ার ফলে পার্শ্ব-প্রতিক্রিয়ার থেকে যা অনেক বেশি লাভজনক। ভারতে কোভিড-১৯ টিকার সুবিধা এবং পার্শ্ব-প্রতিক্রিয়াগুলির বিষয়ে ন্যাশনাল টেকনিক্যাল অ্যাডভাইজারি গ্রুপ অন ইমিউনিজেশন বিভিন্ন সময়ে পর্যালোচনা করেছে। সিডিএসসিও জানিয়েছে ন্যাশনাল ড্রাগস কন্ট্রোলার জেনারেলের অনুমোদিত কোভিড টিকার তালিকায় থাকা টিকাগুলির বিষয়ে কোনো বিরূপ প্রতিক্রিয়া সংক্রান্ত তথ্য তাদের কাছে নেই। তথ্যের অধিকার সংক্রান্ত প্রশ্নের জবাবে যে লিঙ্কগুলি দেওয়া হয়েছে সেখানে আইসিএমআর-এর পক্ষ থেকে কোনো মন্তব্য করা হয়নি।
PG/CB/NS
(Visitor Counter : 115
প্রধানমন্ত্রীরদপ্তর
২০২২-২৩ এ জিডিপি বৃদ্ধির পরিসংখ্যান বিশ্বের চ্যালেঞ্জের মধ্যে ভারতীয় অর্থনীতির স্বাভাবিক অবস্থায় প্রত্যাবর্তনের উপর জোর দেয়: প্রধানমন্ত্রী
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদী ২০২২-২৩ এ জিডিপি বৃদ্ধির পরিসংখ্যান সম্পর্কে সন্তোষ প্রকাশ করেছেন যা দেশের অর্থনীতির জন্য এক প্রতিশ্রুতিশীল গতিপথ হিসাবে পরিলক্ষিত হয়।
এক ট্যুইটে প্রধানমন্ত্রী বলেছেন, “২০২২-২৩ এ জিডিপি বৃদ্ধির পরিসংখ্যান বিশ্বের চ্যালেঞ্জের মধ্যে ভারতীয় অর্থনীতির স্বাভাবিক অবস্থায় প্রত্যাবর্তনের উপর জোর দেয়। সামগ্রিক আশার সঙ্গে দৃঢ় কর্মক্ষমতা ও দীর্ঘ অর্থিক সূচক,আমাদের অর্থনীতির প্রতিশ্রুতিশীল গতিপথ ও আমাদের জনগণের দৃঢ়তার উদাহরণস্বরূপ ”।
CG/SS/SB
(
প্রধানমন্ত্রীরদপ্তর
প্রধানমন্ত্রী ডিডি নিউজের সাপ্তাহিক সংস্কৃত ম্যাগাজিন ‘বার্তাবলী’ কে অভিনন্দন জানিয়েছেন
নয়াদিল্লী, ৪ জুলাই, ২০২০
প্রধানমন্ত্রী শ্রী নরেন্দ্র মোদী ডিডি নিউজে ৫ বছর ধারাবাহিকভাবে সম্প্রচার করার জন্য সংস্কৃত খবর সম্বলিত ম্যাগাজিন "বার্তাবলী" কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, সংস্কৃত খবরের ম্যাগাজিন "বার্তাবলী" ডিডি নিউজে ৫ বছর ধারাবাহিকভাবে সম্প্রচার পূর্ণ করেছে। এই যাত্রায় "বার্তাবলী" বিশ্বব্যাপি দর্শকদের মাঝে নিজের এক বিশেষ জায়গা করে নিয়েছে। বিশ্বজুড়ে ভারতের সংস্কৃতিকে তুলে ধরেছে। বার্তাবলীর দর্শকদের অভিনন্দন জানিয়েছেন প্রধানমন্ত্রী।
(CG/SS/NS
রাষ্ট্রপতিরসচিবালয়
ভারতের রাষ্ট্রপতি বিশেষ করে দুর্বল উপজাতি গোষ্ঠীর সদস্যদের সঙ্গে কথাবার্তা বলেছেন
রাষ্ট্রপতি মুর্মু পিভিটিজি সদস্যদের শিক্ষার ওপর সর্বাধিক গুরুত্ব দেওয়ার আহ্বান জানান
নয়াদিল্লি, ১২ জুন ২০২৩
ভারতের রাষ্ট্রপতি শ্রীমতি দ্রৌপদী মুর্মু রাষ্ট্রপতিভবনে আজ বিশেষ করে দুর্বল উপজাতিগোষ্ঠীর সদস্যদের সঙ্গে কথাবার্তা বলেন । এই উপলক্ষে বিহারের মাল পাহাড়িয়া, গুজরাটের সিদ্দি, কেরালার ইরুলা, রাজস্থানের সাহারিয়া, মধ্যেপ্রদেশের বাইগা পাড়ধাউনি এবং ওড়িশার বুদিগালি সম্প্রদায়ের সাংস্কৃতিক অনুষ্ঠান প্রত্যক্ষ করেন ।
সমাবেশে ভাষণ দিতে গিয়ে রাষ্ট্রপতি বলেন ৭৫ টি দুর্বল উপজাতি গোষ্ঠীর সদস্যদের সঙ্গে মিলিত হতে পেরে তিনি খুশি । রাষ্ট্রপতিভবনে তিনি তাদের শুভেচ্ছা জানান । তারা তাদের গ্রাম থেকে এই প্রথম বাইরে এসেছেন । রাষ্ট্রপতি বলেন এদের প্রত্যেকেই তাদের সম্প্রদায়ের প্রতিনিধি । তাদের অভিজ্ঞতা ভাগ করে নেওয়ার পাশাপাশি সরকারের কল্যাণমূলক বিভিন্ন প্রকল্প সম্পর্কেও জানানোর জন্য তিনি আহ্বান জানান ।
রাষ্ট্রপতি পিভিটিজি সদস্যদের শিক্ষার প্রতি সর্বাধিক গুরুত্ব আরোপ করতে বলেন । তিনি বলেন এই পিভিটিজি সম্প্রদায়ের ছাত্রদের একলব্য মডেল আবাসিক বিদ্যালয় আসনের বিশেষ সংস্থান রয়েছে এছাড়াও জাতীয় ফেলোশিপ এবং বিদেশি বৃত্তি প্রকল্পেও আসন সংরক্ষিত । তিনি পিভিটিজি মহিলাদের উপজাতি মহিলা সশক্তিকরণ প্রকল্প সহ বিভিন্ন প্রকল্পের সুবিধা গ্রহন করার আহ্বান জানান ।
রাষ্ট্রপতি বলেন উপজাতি সাবপ্ল্যানের অধীন ৪১ টি মন্ত্রক এবং সরকারি দফতরগুলি দুর্বল উপজাতিগোষ্ঠী সহ উপজাতি কল্যাণে তাদের বাজেটে অংশবিশেষ বরাদ্দ করে থাকে । দুর্বল উপজাতি গোষ্ঠীগুলির স্বার্থে সরকার প্রধানমন্ত্রী পিভিটিজি উন্নয়নমূলক মিশন চালু করায় রাষ্ট্রপতি সন্তোষ প্রকাশ করেন ।
রাষ্ট্রপতি বলেন, চলতি বাজাটে ২০৪৭ সালের মধ্যে সিকেল সেল অ্যানিমিয়া নির্মূল করার যে কর্মসূচি ঘোষণা করা হয়েছে তা অত্যন্ত গুরুত্বপূর্ণ ।
শ্রীমতি দ্রৌপদী মুর্মু বলেন বিগত কয়েক বছর ধরে উপজাতি মানুষ যারা সমাজের বিভিন্ন ক্ষেত্রে গুরুত্বপূর্ণ অবদান রেখেছেন তাদের পদ্মশ্রী সম্মানে সম্মানিত করা হয়েছে । তিনি আশাপ্রকাশ করেন যে পিভিটিজি সম্প্রদায়ের ২৮ লক্ষ মানুষ সহ উপজাতি সমাজে যে ১০ কোটিরও বেশি মানুষ রয়েছেন তারা তাদের প্রতিভার বিকাশ ঘটান এবং দেশ ও সমাজের কল্যাণে আত্মনিবেদন করুন ।
রাষ্ট্রপতি বলেন মাতৃভূমি রক্ষায় এবং প্রাকৃতিক ও সাংস্কৃতিক সম্পদ রক্ষার্থে উপজাতি সম্প্রদায়ের মানুষ অনেক আত্মত্যাগ করেছেন । সুস্থায়ী উন্নয়নের লক্ষ্য অর্জনে আমরা উপজাতি সমাজের কাছ থেকে অনেক কিছু শিখতে পারি । পিভিটিজি গোষ্ঠীর মানুষ সহ সকল নাগরিকের দায়িত্ব হল উন্নয়ন সুনিশ্চিত করা সেইসঙ্গে তাদের অস্তিত্ব সুরক্ষিত রাখার স্বার্থে পরিচিতি বজায় রাখা । দেশের অন্তর্বর্তীমূলক উন্নয়নের যাত্রাপথে পিভিটিজি-র সম্প্রদায়ের মানুষরাও সামিল হবেন বলে আস্থা প্রকাশ করেন তিনি ।
এরআগে পিভিটিজি সম্প্রদায়ের মানুষরা রপাষ্ট্রপতিভবন এবং অমৃত উদ্যান ঘুরে দেখেন । রাষ্ট্রপতি এরপর তাদের সঙ্গে আলোচনায় মিলিত হন ।
CG/AB/CS….
(Visitor Counter : 58
প্রধানমন্ত্রীরদপ্তর
বিশ্বকর্মা পূজা উপলক্ষে প্রধানমন্ত্রীর শুভেচ্ছা
নতুনদিল্লি, ১৭ই সেপ্টেম্বর,২০২০
প্রধানমন্ত্রী শ্রী নরেন্দ্র মোদী বিশ্বকর্মা পূজো উপলক্ষ্যে জনসাধারণকে শুভেচ্ছা জানিয়েছেন।
এই ট্যুইট বার্তায় প্রধানমন্ত্রী বলেছেন, “ বিশ্বকর্মা জয়ন্তী উপলক্ষ্যে সকল দেশবাসীকে অনেক অনেক শুভেচ্ছা। আজকের দিন তাঁদের প্রতি উৎসর্গীকৃত , যারা কাজকেই পূজা বলে ভাবেন, যারা তাঁদের সৃজনশীলতার মাধ্যমে মানবজাতিকে সমৃদ্ধ করেন “
(CG/CB
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনের সংখ্যা ক্রমশ হ্রাস পাচ্ছে ; আজ এই সংখ্যা ১.৩৫ লক্ষ
গত ২৪ ঘন্টায় ৪টি রাজ্য ও কেন্দ্রশাসিত অঞ্চলে নতুন কোনো সংক্রমণ হয়নি
কোভিড-১৯ প্রতিরোধী টিকা পেয়েছেন ৭৫ লক্ষের বেশি
ভারতে ৭০ লক্ষের বেশি মানুষ দ্রুততম হারে টিকা পেয়েছেন
নয়াদিল্লী, ১২ ফেব্রুয়ারি, ২০২১
দেশে কোভিড সংক্রমিত চিকিৎসাধীনের সংখ্যা ক্রমশ হ্রাস পাচ্ছে ; আজ এই সংখ্যা ১,৩৫,৯২৬ জন। দেশে মোট সংক্রমিতের মধ্যে মাত্র ১.২৫ শতাংশ চিকিৎসাধীন।
গত ২৪ ঘন্টায় নতুন সংক্রমিতদের বিষয়ে তথ্য বিশ্লেষণ করে দেখা যাচ্ছে মাত্র একটি রাজ্যে ১ হাজার জনের বেশি নতুন করে সংক্রমিত হয়েছেন। দাদরা, নগর হাভেলী, দমন ও দিউ, লাদাখ, ত্রিপুরা এবং আন্দামান ও নিকোবর দ্বীপপুঞ্জে গত ২৪ ঘন্টায় নতুন করে কেউ সংক্রমিত হননি।
গত ২৪ ঘন্টায় সংক্রমিতদের মধ্যে মৃত্যুর হারও ক্রমশ কমেছে। ১৮টি রাজ্য ও কেন্দ্রশাসিত অঞ্চলে নতুন করে কেউ মারা যাননি। ১৩টি রাজ্য ও কেন্দ্রশাসিত অঞ্চলে ১ থেকে ৫ জন মারা গেছেন।
গত ২৪ ঘন্টায় নতুন করে সংক্রমিত হয়েছেন ৯৩০৯ জন। ১৫ হাজার ৮৫৮ জন এই সময়ে আরোগ্য লাভ করেছেন। দেশে কোভিড মুক্তির হার ৯৭.৩২ শতাংশ- যা বিশ্বে সর্বোচ্চ। সংক্রমিত চিকিৎসাধীন এবং কোভিড মুক্ত আক্রান্তদের মধ্যে ব্যবধান ক্রমশ বাড়ছে। আজকের হিসেবে এর পরিমাণ ১,০৪,৫৩,৩০৪ জন। দেশে মোট সুস্থ হয়ে উঠেছেন, ১,০৫,৮৯,২৩০ জন।
১২ই ফেব্রুয়ারি সকাল ৮টা পর্যন্ত ৭৫,০৫,০১০ জন কোভিড টিকা পেয়েছেন। এর মধ্যে আন্দামান ও নিকোবর দ্বীপপুঞ্জে ৩৪৫৪ জন, আসামে ১,১৭,৬০৭ জন, ত্রিপুরায় ৫৯৪৩৮ জন এবং পশ্চিমবঙ্গে ৪৫৩,৩০৩ জন টিকা পেয়েছেন।
যাঁরা টিকা পেয়েছেন তাদের মধ্যে ৫৮,১৪,৯৭৬ জন স্বাস্থ্যকর্মী এবং ১৬,৯০,০৩৪ জন সামনের সারিতে থাকা কর্মী। ভারতে টিকাকরণের হার দ্রুততম। ৭০ লক্ষ মানুষ ইতিমধ্যেই টিকা পেয়েছেন।
যাঁরা টিকা পেয়েছেন তাঁদের মধ্যে ৬৯ শতাংশ মানুষ ১০টি রাজ্য ও কেন্দ্রশাসিত অঞ্চলে থাকেন। উত্তরপ্রদেশে মোট সুবিধাভোগীদের ১০.২ শতাংশ থাকেন।
কোভিড মুক্ত ব্যক্তিদের মধ্যে ৮৬.৮৯ শতাংশ ৬টি রাজ্যের বাসিন্দা। মহারাষ্ট্রে ৬১০৭ জন, কেরালায় ৫৬৯২ জন এবং ছত্তিশগড়ে ৮৪৮ জন সুস্থ হয়ে উঠেছেন।
যাঁরা নতুন করে সংক্রমিত হয়েছেন তাঁদের মধ্যে ৭৯.৮৭ শতাংশ ৬টি রাজ্যের বাসিন্দা। কেরালায় ৫২৮১ জন, মহারাষ্ট্রে ৬৫২ জন এবং তামিলনাড়ুতে ৪৮১ জন নতুন করে সংক্রমিত হয়েছেন।
গত ২৪ ঘন্টায় ৮৭ জন সংক্রমিত মারা গেছেন। এদের মধ্যে ৭৫.৮৬ শতাংশ ছিলেন ৬টি রাজ্যের বাসিন্দা। মহারাষ্ট্রে ২৫ জন এবং কেরালায় ১৬ জন মারা গেছেন।
স্বাস্থ্যওপরিবারকল্যাণমন্ত্রক
কো-উইন পোর্টালে ১৮-৪৪ বছর বয়সীদের অনলাইন অ্যাপয়েনমেন্টের পাশাপাশি, টিকাকরণ কেন্দ্রেও রিজিস্ট্রেশনের সুবিধা
নয়াদিল্লি, ২৪ মে, ২০২১
কোভিড-১৯ সংক্রমণ থেকে সর্বাধিক অসুরক্ষিত শ্রেণীর মানুষকে সুরক্ষা দেওয়ার একটি মাধ্যম হিসাবে টিকাকরণ অভিযানের ওপর নিয়মিতভাবে উচ্চ পর্যায়ে পর্যালোচনা ও নজরদারি চালানো হচ্ছে। টিকাকরণ অভিযানে সংশ্লিষ্ট সবপক্ষের সঙ্গে আলাপ-আলোচনা করে পর্যায়ক্রমিক ও সুপরিকল্পিত উপায়ে টিকাকরণের হার বাড়াতে প্রয়োজনীয় পদক্ষেপ নেওয়া হচ্ছে।
জাতীয় টিকাকরণ অভিযানের দ্বিতীয় পর্যায়ের সূচনা হয় গত পয়লা মার্চ। এই পর্যায়ে কো-উইন ডিজিটাল প্ল্যাটফর্মের মাধ্যমে অনলাইন রেজিস্ট্রেশন ও অ্যাপয়েনমেন্ট নেওয়া ৪৫ বছর বয়সী নাগরিকদের টিকাকরণের ব্যবস্থা হয়। একইভাবে, টিকাকরণ অভিযান আরও সম্প্রসারণের গত পয়লা মে থেকে ১৮-৪০ বছর বয়সী ব্যক্তিদের টিকাকরণ শুরু হয়েছে। টিকাকরণ কেন্দ্রগুলিতে গ্রহীতাদের অতিরিক্ত ভিড় এড়াতে কেবল অনলাইন অ্যাপয়েনমেন্টের ভিত্তিতে টিকাকরণের সিদ্ধান্ত হয়।
এই প্রেক্ষিতে রাজ্যগুলির কাছ থেকে পাওয়া একাধিক প্রস্তাব অনুযায়ী কেন্দ্রীয় স্বাস্থ্য ও পরিবার কল্যাণ মন্ত্রক সিদ্ধান্ত নিয়েছে যে, টিকাকরণের হার বাড়াতে অনলাইন অ্যাপয়েনমেন্টের পাশাপাশি, টিকাকরণ কেন্দ্রে গিয়েও নাম নথিভুক্তিকরণের সুবিধা পাওয়া যাবে।
CG/BD/SB
(
স্বরাষ্ট্র মন্ত্রক
‘মিশন মিলিয়ন ট্রিজ’ অভিযানের সমাপ্তি অনুষ্ঠানে অংশ নিলেন কেন্দ্রীয় স্বরাষ্ট্র মন্ত্রী
নয়াদিল্লি, ২৯ অগাস্ট, ২০১৯
জম্মু ও কাশ্মীরের বিশেষ মর্যাদাদানকারী ৩৭০ নম্বর ধারার বিভিন্ন সংস্থান বিলোপের পর তাঁর প্রথম গুজরাট সফরে কেন্দ্রীয় স্বরাষ্ট্র মন্ত্রী শ্রী অমিত শাহ বৃহস্পতিবার আমেদাবাদ পুর নিগম আয়োজিত ‘মিশন মিলিয়ন ট্রিজ’ অভিযানের সমাপ্তি অনুষ্ঠানে যোগ দেন। বিশ্ব পরিবেশ দিবস উদযাপন উপলক্ষে গত ৫ই জুন শুরু হওয়া এই অভিযান আমেদাবাদ শহরে ১০ লক্ষ ৮৭ হাজার বৃক্ষরোপণের মধ্য দিয়ে শেষ হল।
এই উপলক্ষে স্বরাষ্ট্র মন্ত্রী মশলাপাতি ও শাকসব্জি কেনার সময় প্লাস্টিক ব্যাগ ব্যবহার না করার জন্য মহিলাদের আহ্বান জানান। প্যারিস জলবায়ু পরিবর্তন সংক্রান্ত সম্মেলনের কথা স্মরণ করিয়ে দিয়ে শ্রী শাহ কার্বন ডাইঅক্সাইড, কার্বন মনোক্সাইড নির্গমনের দরুণ ওজন স্তরের ক্রমাবনতির বিষয়ে সতর্ক করে দেন।
প্রধানমন্ত্রী শ্রী নরেন্দ্র ভাই মোদী দ্বিতীয়বার ক্ষমতায় আসার পর জলশক্তি নামে পৃথক একটি মন্ত্রক গঠনের কথা স্মরণ করে শ্রী শাহ বলেন, নবগঠিত এই মন্ত্রকের পদক্ষেপগুলি জল সংরক্ষণ, জল সঞ্চয়, বর্জ্য জল শোধন, কৃষি-সেচ ব্যবস্থায় উদ্ভাবন সহ পরিবেশের সংরক্ষণে আগামীদিনগুলিতে সমগ্র বিশ্বকে নতুন পথ দেখাবে।
এরপর শ্রী শাহ আমেদাবাদ পুর নিগমের পক্ষ থেকে শহরে বিদ্যুৎচালিত আটটি বাতানুকূল বাস পরিষেবার যাত্রার সূচনা করেন। পুর নিগমের এই প্রয়াসের প্রশংসা করে শ্রী শাহ বলেন, সম্পূর্ণ দেশীয় প্রযুক্তিতে নির্মিত গণ-পরিবহণের ক্ষেত্রে এ ধরনের বাস পরিষেবা চালুর মাধ্যমে পুর নিগম অগ্রণী ভূমিকা গ্রহণ করেছে। ব্যাটারি পরিবর্তন বা চার্জ দেওয়ার কেন্দ্র স্থাপনে প্রয়োজনীয় প্রযুক্তি কাজে লাগানোর ব্যাপারেও পুর কর্তৃপক্ষগুলিকে উদ্যোগী হওয়ার আহ্বান জানান তিনি। শ্রী শাহ বলেন, বর্তমানে আমেদাবাদ শহরে ৫০টি বিদ্যুৎচালিত বাস পরিষেবা শুরু হলেও খুব শীঘ্রই ৫০০টি এ ধরনের বাস পরিষেবার কাজে ব্যবহার করা হবে। গুজরাটকে তিনি সবুজায়িত, দূষণমুক্ত, পরিবেশ-বান্ধব ও পরিচ্ছন্ন রাজ্য হিসেবে গড়ে তোলার কথা পুনরায় জানান। এই উপলক্ষে আমেদাবাদের মেয়র শ্রীমতী বিজল প্যাটেল, গুজরাটের স্বরাষ্ট্র মন্ত্রী শ্রী প্রদীপসিন জাদেজা সহ অন্যান্য দপ্তরের মন্ত্রীরাও উপস্থিত ছিলেন।
SSS/BD/DM
(Visitor Counter : 209
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৬ কোটি ৩০ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ২৪ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/ কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/ কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/ কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৩০ লক্ষ ১৭ হাজার ৪৬০টি টিকার ডোজ হাতে রয়েছে।
CG/SS/SKD/
(Visitor Counter : 70